
Narva Laste Loomemaja hoolekogu moodustamine

1. Asjaolud ja menetluse käik

Moodustatakse Narva Laste Loomemaja hoolekogu, mille liikmeteks on kooli pidaja ja huvikooli toetavate organisatsioonide esindajad, õppe- ja kasvatustegevusega seotud koolitöötajate ja õppurite esindaja või õpilasomavalitsuse olemasolul selle esindaja. Huvikoolis, kus õpivad ka alaealised, kuulub hoolekogusse ka lastevanemate esindaja. Hoolekogu suunab huvikooli tegevust ning teeb ettepanekuid huvikooli direktorile ja kooli pidajale huvikooli arengu, vara ja eelarvega seotud küsimustes. Narva Laste Loomemaja esitas 21.02.2018. a taotluse, millega palus muuta hoolekogu koosseisus kooli pidaja esindajat.
2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega on pandud täitmiseks valitsusele.

Huvikooli seaduse § 17 lõike 1 kohaselt moodustab huvikooli pidaja viie- kuni üheksaliikmelise hoolekogu.
Narva Linnavolikogu 17.01.2008. a määrusega nr 5 „Huvikooli seaduse § 6 lõigetes 1 ja 3, § 7 lõikes 2, § 9 lõikes 5, § 10 lõigetes 4, 5 ja 6, § 11 lõikes 1, § 13 lõikes 1, § 14 lõikes 2 ja lõike 3 punktis 8, § 15 lõikes 1, § 17 lõigetes 1 ja 2, § 22 lõikes 22 ja pedagoogide atesteerimise tingimuste ja korra § 4 lõike 1 punktis 1 kooli pidaja pädevusse antud ülesannete lahendamise delegeerimine Narva Linnavalitsusele“ huvikooli seadusega § 17 lõikega 1 ettenähtud ülesande lahendamine on delegeeritud Narva Linnavalitsusele. 
3. Otsus

3.1 Moodustada Narva Laste Loomemaja (registrikood 75024283) hoolekogu koosseisus:

Galina Vologdina                            Juri Barkov
- kooli pidaja esindaja


- huvikooli toetavate organisatsioonide esindaja

Tatjana Stepanova
- lastevanemate esindaja

Galina Šustrova
- huvikooli toetavate organisatsioonide esindaja

Olga Sokolova
- koolitöötajate ja õppurite esindaja

4. Rakendussätted 
4.1 Tunnistatakse kehtetuks Narva Linnavalitsuse 24.08.2011. a korraldus nr 768-k „Narva Laste Loomemaja hoolekogu moodustamine“.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega sätestatud korras.

